Modul 3 De økonomiske mål/den gode økonomi

Materialer: Økonomiens kernestof s. 18-27

Aktuelt: Alex og Tilde

De økonomiske mål:

Du skal definere de økonomiske mål, forklare hvorfor det er økonomiske mål samt undersøge aktuel status på de enkelte mål med hjælp fra opgaven i lavede d. 10.8 og fremlagde d. 14.8

1. **Økonomisk vækst**: hvad består det af, hvordan måles det, hvad skal væksten helst være på, hvilke faktorer påvirker væksten, hvorfor er det et mål, hvad er aktuel status?
2. **Høj beskæftigelse/lav arbejdsløshed**: hvilken sammenhæng mellem beskæftigelse og vækst, hvordan definerer vi arbejdsstyrken og arbejdsløse, hvorfor et mål, hvilke typer af arbejdsløshed, hvilke(n) af typerne mener du/I er de farligste for makroøkonomien, hvad viser figur 2.1, aktuel status?
3. **Ligevægt eller overskud på betalingsbalancen**: hvad er betalingsbalancen, hvorfor skal der være ligevægt eller overskud, hvad viser figur 2.3, aktuel status, hvordan kan/vil man typisk søge at løse en periode med underskud og hvorfor vil det påvirke betalingsbalancen positivt?
4. **Lav inflation**: hvad betyder inflation og deflation, hvad menes med omkostningsinflation/omkostningsdrevet inflation og efterspørgselsinflation/efterspørgselsdrevet inflation, hvad er en løn-pris-spiral, hvorfor skal inflationen helst ligge på 2%, hvorfor er for høj inflation dårligt og hvorfor er for lav inflation samt deflation dårligt, hvad er aktuel status?
5. Læs nu om **balance på statsbudgettet/budgetbalancen/den offentlige saldo**: hvad dækker det over, hvilke indtægter og udgifter har staten, hvornår vil man typisk have over- og underskud, hvorfor mener nogle centrumvenstrepolitikere at det kan være en fordel i nogle perioder at have et underskud, hvad er sammenhængen mellem saldoen og statsgæld, hvordan finansieres statsgæld
6. Læs om **rimelig fordeling af goderne**: hvad handler det om, hvad mener fløjene, hvorfor er det økonomisk et mål, hvordan sker omfordelingen, hvad viser figur 2.7, kender I andre mål end 80/20- ratio?
7. Læs om **bæredygtig vækst**: hvad er det, hvordan kan man mon måle det? Prøv at finde indikatorer for status på målet.
8. Samlet set taler man om, at det ikke er muligt at opfylde alle mål på samme tid og at nogle af dem er direkte modsatrettede, der er således **målkonflikter.** Giv eksempler på nogle af disse.